Source: https://tv.nrsr.sk/archiv/schodza/7/47?id=212308
Timestamp: 2020-02-19 15:53:01+00:00

Document:
Vystúpenie spoločného spravodajcu 9:39
Vážený pán predsedajúci, vážená snemovňa, dovoľte mi, aby som predniesol informáciu Mandátového a imunitného výboru Národnej rady Slovenskej republiky o nastúpení náhradníkov na zaniknuté mandáty a neuplatňovaný mandát poslancov Národnej rady Slovenskej republiky, ktorý, ktorého, o čom dnes rokoval aj výbor mandátový ráno o ôsmej.
Na základe poverenia Mandátového a imunitného výboru Národnej rady Slovenskej republiky zo dňa 6. septembra...
Na základe poverenia Mandátového a imunitného výboru Národnej rady Slovenskej republiky zo dňa 6. septembra 2019 predkladám Národnej rade Slovenskej republiky informáciu o nastúpení náhradníkov na zaniknuté mandáty a neuplatňovaný mandát poslancov Národnej rady Slovenskej republiky.
Predseda Národnej rady Slovenskej republiky rozhodnutím č. 1659 z 1. júla 2019 zobral na vedomie, že podľa čl. 81a písm. e) Ústavy Slovenskej republiky poslancom Národnej rady Slovenskej republiky Miroslavovi Čížovi, Lucii Ďuriš Nicholsonovej, Eugenovi Jurzycovi a Milanovi Uhríkovi, ktorí boli zvolení 25. mája 2019 za poslancov Európskeho parlamentu, zanikol 1. júla 2019 mandát poslanca Národnej rady Slovenskej republiky.
Predseda Národnej rady Slovenskej republiky rozhodnutím č. 1609 z 3. júna 2019, č. 1642 z 11. júna 2019 a č. 1645 z 13. júna 2019 a č. 1660 z 1. júla 2019 zobral na vedomie:
1. vyhlásenie náhradníkov za stranu SMER - sociálna demokracia
- Borisa Suska, Rastislava Chovanca a Michala Bagačku, že sa vzdávajú práva nastúpiť na zaniknutý mandát poslanca Národnej rady Slovenskej republiky, pretože vykonávajú funkcie štátnych tajomníkov,
- Oľgy Nachtmannovej, že sa vzdáva práva nastúpiť na neuplatňovaný mandát poslanca Národnej rady Slovenskej republiky, pretože vykonáva funkciu štátnej tajomníčky,
- Viliama Jasaňa a Ivana Vargu, že sa vzdávajú práva nastúpiť na mandát poslanca Národnej rady Slovenskej republiky v poradí podľa výsledkov volieb do Národnej rady Slovenskej republiky, uvedených v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 5. marca 2016;
2. vyhlásenie náhradníka za stranu Sloboda a Solidarita
- Michala Brosku, že sa vzdáva práva nastúpiť na zaniknutý mandát poslanca Národnej rady Slovenskej republiky v poradí podľa výsledkov volieb do Národnej rady Slovenskej republiky, uvedených v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 5. marca 2016.
Predseda Národnej rady Slovenskej republiky rozhodnutím č. 1666 z 8. júla 2019 vyhlásil podľa § 71 ods. 1 a zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a § 10 ods. 1, 2 písm. b) a c) a ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov dňom 8. júla 2019 nastúpenie náhradníkov nasledovne:
za stranu SMER - sociálna demokracia
- na zaniknutý mandát poslanca Miroslava Číža nastupuje poslanec Národnej rady Slovenskej republiky Peter Náhlik, ktorý vykonáva mandát poslanca ako náhradník na neuplatňovaný mandát poslanca Richarda Rašiho,
- na neuplatňovaný mandát poslanca Národnej rady Slovenskej republiky Richarda Rašiho nastupuje náhradník Marek Mitterpák, narodený 9. januára 1975, bytom Košice,
za stranu Sloboda a Solidarita
- na zaniknutý mandát poslankyne Lucie Ďuriš Nicholsonovej nastupuje náhradník Marián Viskupič, narodený 18. októbra 1977, bytom Šúrovce,
- na zaniknutý mandát poslanca Eugena Jurzycu nastupuje náhradník Jakub Nedoba, narodený 16. júna 1988, bytom Bratislava,
za stranu Kotleba - Ľudová strana Naše Slovensko
- na zaniknutý mandát poslanca Milana Uhríka nastupuje náhradník Marián Chmelár, narodený 17. marca 1960, bytom Bratislava.
Mandátový a imunitný výbor Národnej rady Slovenskej republiky na základe rozhodnutia predsedu Národnej rady Slovenskej republiky č. 1667 z 8. júla 2019 preskúmal dodržanie podmienok nastúpenia náhradníkov na zaniknuté mandáty a neuplatňovaný mandát poslancov Národnej rady Slovenskej republiky a predkladá informáciu o nastúpení náhradníkov spolu s návrhom na uznesenie Národnej rady Slovenskej republiky.
Teraz si dovolím predniesť návrh uznesenia, vážený pán predseda.
Uznesenie Národnej rady Slovenskej republiky zo 6. septembra 2019 k informácii Mandátového a imunitného výboru Národnej rady Slovenskej republiky o nastúpení náhradníkov na zaniknuté mandáty a neuplatňovaný mandát poslancov Národnej rady Slovenskej republiky.
1. podľa § 2 ods. 3 písm. e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že podľa čl. 80a písm. e) poslancom Národnej rady Slovenskej republiky Miroslavovi Čížovi, Lucii Ďuriš Nicholsonovej, Eugenovi Jurzycovi a Milanovi Uhríkovi, ktorí boli zvolení 25. mája 2019 za poslancov Európskeho parlamentu, zanikol 1. júla 2019 mandát poslanca Národnej rady Slovenskej republiky;
2. že podľa § 71 ods. 1 a 4 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a § 10 ods. 1 a 2 písm. b) a c) a ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky rozhodnutím č. 1666 z 8. júla 2019 vyhlásil nastúpenie náhradníkov dňom 8. júla 2019 nasledovne:
- na zaniknutý mandát poslanca Milana Uhríka nastupuje náhradník Marián Chmelár, narodený 17. marca 1960, bytom Bratislava;
3. informáciu Mandátového a imunitného výboru Národnej rady Slovenskej republiky o nastúpení náhradníkov na zaniknuté mandáty a neuplatňovaný mandát poslancov Národnej rady Slovenskej republiky.
Vážený pán predsedajúci, ďakujem, skončil som.
6.9.2019 o 9:39 hod.
Vystúpenie v rozprave 9:50
Ďakujem, pán predseda, prednesiem druhý návrh, o ktorom budeme hlasovať.
Najskôr informáciu mandátového a imunitného výboru Národnej rady Slovenskej republiky o zániku mandátu poslancov Národnej rady Slovenskej republiky a nastúpení náhradníkov na zaniknutý mandát.
Vážený pán predseda Národnej rady Slovenskej republiky, vážená snemovňa, na základe poverenia Mandátového a imunitného výboru Národnej rady Slovenskej republiky zo dňa...
Vážený pán predseda Národnej rady Slovenskej republiky, vážená snemovňa, na základe poverenia Mandátového a imunitného výboru Národnej rady Slovenskej republiky zo dňa 6. septembra 2019 predkladám Národnej rade Slovenskej republiky informáciu o zániku mandátu poslanca Národnej rady Slovenskej republiky a nastúpení náhradníka na zaniknutý mandát poslanca Národnej rady Slovenskej republiky.
Predsedovi Národnej rady Slovenskej republiky bolo dňa 4. septembra 2019 doručené oznámenie o právoplatnosti rozsudku Najvyššieho súdu Slovenskej republiky za úmyselný trestný čin sp. zn. 2 To 10/2018 z 3. septembra 2019, ktorý nadobudol právoplatnosť a vykonateľnosť dňom jeho vyhlásenia 3. septembra 2019 v trestnej veci poslanca Národnej rady Slovenskej republiky Milana Mazureka.
Podľa čl. 81a písm. f) Ústavy Slovenskej republiky mandát poslanca zaniká dňom nadobudnutia právoplatnosti rozsudku, ktorým bol poslanec odsúdený za úmyselný trestný čin. Mandát poslanca Národnej rady Slovenskej republiky Milana Mazureka zanikol 3. septembra 2019.
Predseda Národnej rady Slovenskej republiky rozhodnutím č. 1764 zo dňa 4. septembra 2019 vyhlásil podľa § 71 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a § 10 ods. 1, 2 a 3 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov nastúpenie náhradníka.
Na zaniknutý mandát poslanca Národnej rady Slovenskej republiky nastupuje dňom 4. septembra 2019 za stranu Kotleba - Ľudová strana Naše Slovensko podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 5. marca 2016 náhradník Milan Špánik, narodený 2. júla 1971, bytom Nové Mesto nad Váhom.
Mandátový a imunitný výbor Národnej rady Slovenskej republiky na základe rozhodnutia predsedu Národnej rady Slovenskej republiky č. 1765 zo 4. septembra 2019 prerokoval zánik mandátu poslanca Milana Mazureka a preskúmal dodržanie podmienok nastúpenia náhradníka podľa § 71 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a predkladá informáciu spolu s návrhom na uznesenie Národnej rady Slovenskej republiky.
Uznesenie Národnej rady Slovenskej republiky zo 4. septembra 2019 k informácii Mandátového a imunitného výboru Národnej rady Slovenskej republiky k zániku mandátu poslanca Národnej rady Slovenskej republiky a nastúpeniu náhradníka na zaniknutý mandát poslanca Národnej rady Slovenskej republiky.
1. podľa § 2 ods. 3 písm. e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že podľa čl. 81a písm. f) Ústavy Slovenskej republiky zanikol mandát poslanca Národnej rady Slovenskej republiky Milana Mazureka dňom 3. septembra 2019;
2. že podľa § 71 ods. 1 zákona č. 180/2014 o podmienkach výkonu volebného práva a o zmene a doplnení niektorých zákonov v znení neskorších predpisov a § 10 ods. 1, 2 a 3 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky rozhodnutím č. 1764 zo 4. septembra 2019 vyhlásil nastúpenie náhradníka. Na zaniknutý mandát poslanca Národnej rady Slovenskej republiky Milana Mazureka nastupuje dňom 4. septembra 2019 za stranu Kotleba - Ľudová strana Naše Slovensko podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 5. marca 2016 náhradník Milan Špánik, narodený 2. júla 1971, bytom Nové Mesto nad Váhom;
3. informáciu Mandátového a imunitného výboru Národnej rady Slovenskej republiky k zániku mandátu poslanca Národnej rady Slovenskej republiky a nastúpenie náhradníka na zaniknutý mandát poslanca Národnej rady Slovenskej republiky.
6.9.2019 o 9:50 hod.

References: čl. 81
 § 71
 § 10
 § 2
 čl. 80
 § 71
 § 10
 čl. 81
 § 71
 § 10
 § 71
 § 2
 čl. 81
 § 71
 § 10